ประกาศกรมสรรพสามิตประกาศกรมสรรพสามิตเรื่องการออกใบอนุญาตขายสุรา ยาสูบ และไพ่ ประจำปีพ.ศ.๒๕๕๑[๑] ด้วยใบอนุญาตต่าง ๆ ซึ่งออกตามพระราชบัญญัติสุรายาสูบ และไพ่ ประจำปี พ.ศ. ๒๕๕๐ จะสิ้นสุดในวันที่ ๓๑ ธันวาคม ๒๕๕๐กรมสรรพสามิตจึงประสงค์จะออกใบอนุญาต ประจำปี พ.ศ. ๒๕๕๑ ให้ผู้ที่ประสงค์ขอรับใบอนุญาตเป็นการล่วงหน้าตั้งแต่เดือนตุลาคม ถึงเดือนธันวาคม ๒๕๕๐เพื่อที่ผู้ขอใบอนุญาตจะได้ไม่ต้องไปติดต่อขอใบอนุญาตพร้อมกันในเวลาสิ้นปีซึ่งอาจจะไม่ได้รับความสะดวก รวดเร็วเท่าที่ควรฉะนั้นจึงขอประกาศให้ผู้ที่ประสงค์จะขอรับใบอนุญาตขายสุรา ยาสูบ และไพ่ ประจำปี พ.ศ.๒๕๕๑ ทราบโดยทั่วกัน ดังต่อไปนี้ข้อ ๑เขตกรุงเทพมหานคร๑.๑ ให้ผู้ประสงค์จะขอรับใบอนุญาตขายสุรา ยาสูบและไพ่ ไปติดต่อขอใบอนุญาต ณ สำนักงานสรรพสามิตกรุงเทพมหานคร พื้นที่ ๑ - ๕แล้วแต่กรณี ซึ่งตั้งอยู่ที่กรมสรรพสามิต เลขที่ ๑๔๘๘ ถนนนครไชยศรีแขวงถนนนครไชยศรี เขตดุสิต กรุงเทพมหานคร ได้ ตั้งแต่วันที่ ๑ ตุลาคม ๒๕๕๐ถึงวันที่ ๓๑ ธันวาคม ๒๕๕๐ ยกเว้นวันหยุดราชการและวันหยุดนักขัตฤกษ์โดยเปิดทำการในเวลาราชการ ตั้งแต่ ๘.๓๐ - ๑๒.๐๐ น. และ ๑๓.๐๐ - ๑๖.๓๐ น.และสำหรับเดือนธันวาคม ๒๕๕๐ จะเปิดทำการตลอดเวลาราชการโดยไม่หยุดพักเที่ยง๑.๒ สำหรับผู้ได้รับใบอนุญาตขายสุราประเภทที่ ๓(ขายปลีกสุราที่ผลิตในประเทศและต่างประเทศ) ประเภทที่ ๔(ขายปลีกสุราที่ผลิตในประเทศ ยกเว้นการขายแอลกอฮอล์) ใบอนุญาตขายยาสูบประเภทที่ ๓(ขายปลีกบุหรี่ซิกาแรตที่ผลิตในประเทศและต่างประเทศ)และใบอนุญาตขายไพ่ประเภทขายปลีก ประจำปี พ.ศ. ๒๕๕๐ อยู่แล้วกรมสรรพสามิตจะจัดส่งแบบการขอใบอนุญาต สยพ. ๑ ของปี พ.ศ. ๒๕๕๑ ไปให้เพื่อผู้ประสงค์จะขอรับใบอนุญาตดังกล่าวที่ไม่สะดวกจะเดินทางไปติดต่อขอรับใบอนุญาตด้วยตนเอง ณ กรมสรรพสามิตสามารถกรอกข้อความแล้วส่งแบบการขอใบอนุญาตกลับไปยังกรมสรรพสามิตทางไปรษณีย์ ณที่ทำการไปรษณีย์ทุกแห่ง ภายในวันที่ ๓๐ พฤศจิกายน ๒๕๕๐ข้อ ๒เขตจังหวัดอื่น๒.๑ ให้ผู้ประสงค์จะขอรับใบอนุญาตขายสุรา ยาสูบและไพ่ ไปติดต่อขอใบอนุญาต ณ สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่๒.๒ สำหรับผู้ที่ได้รับใบอนุญาตขายสุราประเภทที่๓ (ขายปลีกสุราที่ผลิตในประเทศและต่างประเทศ) ประเภทที่ ๔(ขายปลีกสุราที่ผลิตในประเทศ ยกเว้นการขายแอลกอฮอล์) ใบอนุญาตขายยาสูบประเภทที่ ๓(ขายปลีกบุหรี่ซิกาแรตที่ผลิตในประเทศและต่างประเทศ)และใบอนุญาตขายไพ่ประเภทขายปลีก ประจำปี พ.ศ. ๒๕๕๐ อยู่แล้วเจ้าพนักงานสรรพสามิตประจำสำนักงานสรรพสามิตพื้นที่หรือสำนักงานสรรพสามิตพื้นที่สาขา จะจัดส่งหรือนำแบบการขอใบอนุญาต สยพ. ๑ ของปีพ.ศ. ๒๕๕๑ ไปให้ เพื่อให้ผู้ที่ประสงค์จะขอรับใบอนุญาตดังกล่าวที่ไม่สะดวกจะเดินทางไปติดต่อขอรับใบอนุญาตด้วยตนเองณสำนักงานสรรพสามิตพื้นที่หรือสำนักงานสรรพสามิตพื้นที่สาขากรอกข้อความแล้วส่งแบบการขอใบอนุญาตกลับไปยังสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่ทางไปรษณีย์ณ ที่ทำการไปรษณีย์ทุกแห่ง ภายในวันที่ ๑๕ ธันวาคม ๒๕๕๐๒.๓[๒]ในกรณีผู้ประสงค์ขอรับใบอนุญาตไม่สะดวกในการติดต่อขอรับใบอนุญาตล่วงหน้าตาม ๒.๑และ ๒.๒ ให้ผู้ประสงค์ขอรับใบอนุญาตไปติดต่อขอรับใบอนุญาต ณสถานที่ที่ตั้งอยู่ในเขตพื้นที่ของสำนักงานสรรพสามิตพื้นที่ ดังต่อไปนี้(๑) ที่ทำการองค์การบริหารส่วนตำบล(๒) ที่ทำการของเทศบาล(๓)สถานที่อื่นซึ่งตั้งอยู่ในเขตและได้รับความเห็นชอบจากองค์การปกครองส่วนท้องถิ่นนั้นๆทั้งนี้ ตั้งแต่เดือนพฤศจิกายน ถึงวันที่ ๓๑ธันวาคม ๒๕๕๐ ตามวัน เวลา และสถานที่ที่เจ้าพนักงานสรรพสามิตจะดำเนินการประกาศให้ทราบทั่วกันข้อ ๓หลักฐานที่ต้องใช้ในการขอรับใบอนุญาต๓.๑ ผู้ขอรับใบอนุญาตรายเดิมให้นำสำเนาใบอนุญาตขายสุรา ยาสูบ และไพ่ ประจำปี พ.ศ. ๒๕๕๐ และแบบการขอใบอนุญาตสยพ. ๑ ที่เจ้าพนักงานสรรพสามิตจัดส่งให้ไปแสดง๓.๒ ให้ผู้ขอใบอนุญาตรายใหม่นำเอกสารฉบับจริงดังต่อไปนี้ไปแสดง(๑) บัตรประจำตัวประชาชนหรือบัตรประจำตัวข้าราชการที่ทางราชการออกให้ซึ่งมีภาพถ่ายของเจ้าของบัตร(๒) สำเนาทะเบียนบ้านของสถานที่ประกอบการค้าในกรณีผู้ขอรับใบอนุญาตเป็นผู้เช่าต้องมีสัญญาเช่าและหนังสือแสดงความยินยอมของผู้ให้เช่าด้วย(๓) ใบทะเบียนพาณิชย์ (ถ้ามี)(๔)ในกรณีที่ผู้ขอรับใบอนุญาตจดทะเบียนเป็นนิติบุคคลต้องนำหนังสือรับรองการจดทะเบียนของกระทรวงพาณิชย์ไปแสดงด้วยให้ผู้ขอรับใบอนุญาตนำสำเนาเอกสารตาม (๑) - (๔)ซึ่งลงลายมือชื่อรับรองแล้วมายื่นต่อเจ้าพนักงานสรรพสามิตด้วย๓.๓ กรณีผู้ขอรับใบอนุญาตจดทะเบียนเป็นนิติบุคคลให้ผู้มีอำนาจลงนามลงลายมือชื่อและประทับตรานิติบุคคลในแบบการขอใบอนุญาต สยพ. ๑ในช่องผู้ขออนุญาต๓.๔กรณีผู้ขอรับใบอนุญาตไม่สามารถมาดำเนินการขอรับใบอนุญาตด้วยตนเองให้จัดทำหนังสือมอบอำนาจและติดอากรแสตมป์๑๐ บาท (กรณีขอใบอนุญาตอย่างใดอย่างหนึ่ง) ๓๐ บาท(กรณีขอใบอนุญาตมากกว่าหนึ่งประเภท)พร้อมนำสำเนาบัตรประจำตัวประชาชนของผู้มอบอำนาจและผู้รับมอบอำนาจมาด้วยข้อ ๔ในการพิจารณาออกใบอนุญาตให้เจ้าพนักงานสรรพสามิตพิจารณาเอกสารหลักฐานตามข้อ ๓ และในข้อ ดังต่อไปนี้ด้วย๔.๑ ใบอนุญาตขายสุราประเภทที่ ๓(ขายสุราที่ผลิตในประเทศและต่างประเทศ) และประเภทที่ ๔(ขายปลีกสุราที่ผลิตในประเทศ ยกเว้นการขายแอลกอฮอล์)(๑) สถานที่ขายสุราต้องไม่ตั้งอยู่ในสถานศึกษาและให้รวมตลอดถึงบริเวณที่ซึ่งใช้สำหรับสถานศึกษานั้นด้วย ไม่ว่าจะมีรั้วล้อมหรือไม่ก็ตามรวมทั้งบริเวณต่อเนื่องติดกับสถานศึกษา(๒)สถานที่ขายสุราต้องไม่ตั้งอยู่ในศาสนสถานและให้รวมตลอดถึงบริเวณที่ซึ่งใช้สำหรับศาสนสถานนั้นด้วยไม่ว่าจะมีรั้วล้อมหรือไม่ก็ตาม รวมทั้งบริเวณต่อเนื่องติดกับศาสนสถาน(๓) สถานที่ขายสุราต้องไม่ตั้งอยู่ในบริเวณสถานีบริการน้ำมันเชื้อเพลิงรวมทั้งบริเวณต่อเนื่องติดกับสถานีบริการน้ำมันเชื้อเพลิง(๔)สถานที่ขายสุราต้องไม่ตั้งอยู่ในบริเวณสถานที่ที่เคยถูกสั่งเพิกถอนใบอนุญาตขายสุราเว้นแต่เวลาได้ล่วงพ้นมาแล้วไม่น้อยกว่าห้าปี(๕) ผู้ขอรับใบอนุญาตขายสุราต้องไม่เคยถูกเพิกถอนใบอนุญาตขายสุราเว้นแต่เวลาได้ล่วงพ้นมาแล้วไม่น้อยกว่าห้าปี ทั้งนี้ในกรณีที่ผู้ขอรับใบอนุญาตขายสุราเป็นห้างหุ้นส่วนหรือนิติบุคคลผู้เป็นหุ้นส่วนผู้จัดการ ผู้จัดการ หรือผู้แทนของนิติบุคคลต้องไม่มีลักษณะต้องห้ามดังกล่าวหรือไม่เคยเป็นหุ้นส่วนผู้จัดการ ผู้จัดการหรือผู้แทนของนิติบุคคลที่มีลักษณะต้องห้ามดังกล่าว๔.๒ ใบอนุญาตขายยาสูบประเภทที่ ๓(ขายปลีกบุหรี่ซิกาแรตที่ผลิตในประเทศและต่างประเทศ)(๑) สถานที่ขายยาสูบต้องไม่ตั้งอยู่ในสถานศึกษาและให้รวมตลอดถึงบริเวณที่ซึ่งใช้สำหรับสถานศึกษานั้นด้วย ไม่ว่าจะมีรั้วล้อมหรือไม่ก็ตามรวมทั้งบริเวณต่อเนื่องติดกับสถานศึกษา(๒)สถานที่ขายยาสูบต้องไม่ตั้งอยู่ในศาสนสถานและให้รวมตลอดถึงบริเวณที่ซึ่งใช้สำหรับศาสนสถานนั้นด้วยไม่ว่าจะมีรั้วล้อมหรือไม่ก็ตาม รวมทั้งบริเวณต่อเนื่องติดกับศาสนสถาน(๓)สถานที่ขายยาสูบต้องไม่ตั้งอยู่ในสถานที่ที่ผู้ได้รับอนุญาตขายยาสูบในสถานที่นั้นเคยถูกเพิกถอนใบอนุญาตขายยาสูบชนิดบุหรี่ซิกาแรตเว้นแต่เวลาได้ล่วงพ้นมาแล้วไม่น้อยกว่า ๕ ปี แต่ความในข้อนี้มิให้ใช้บังคับแก่สถานที่ที่ผู้ได้รับใบอนุญาตขายยาสูบในสถานที่นั้นถูกสั่งเพิกถอนใบอนุญาตขายยาสูบชนิดบุหรี่ซิกาแรตก่อนวันที่กฎกระทรวง ฉบับที่ ๒๘ (พ.ศ. ๒๕๔๙) ออกตามความในพระราชบัญญัติยาสูบ พ.ศ.๒๕๐๙ ลงวันที่ ๓๐ มิถุนายน ๒๕๔๙ ใช้บังคับ(๔)ผู้ขอรับใบอนุญาตขายยาสูบต้องไม่เคยถูกเพิกถอนใบอนุญาตขายยาสูบเว้นแต่เวลาได้ล่วงพ้นมาแล้วไม่น้อยกว่าหนึ่งปี นับแต่วันที่ได้รับทราบคำสั่งข้อ ๕อัตราค่าธรรมเนียมใบอนุญาต๕.๑ ค่าธรรมเนียมใบอนุญาตขายสุราประเภทที่ ๓(ขายปลีกสุราที่ผลิตในประเทศและต่างประเทศ)(๑) ในเขตกรุงเทพมหานคร เขตเทศบาลนครและเขตเมืองพัทยา ปีละ ๑,๕๐๐ บาท(๒) ในเขตท้องที่อื่น ปีละ ๑,๐๐๐บาท๕.๒ ค่าธรรมเนียมใบอนุญาตขายสุราประเภทที่ ๔(ขายปลีกสุราที่ผลิตในประเทศยกเว้นการขายแอลกอฮอล์)(๑) ในเขตกรุงเทพมหานคร เขตเทศบาลนครและเขตเมืองพัทยา ปีละ ๑๐๐ บาท(๒) ในเขตเทศบาลเมืองและเขตเทศบาลตำบล ปีละ ๕๐บาท(๓) ในเขตอื่น นอกจาก (๑) และ (๒) ปีละ ๑๐ บาททั้งนี้ ค่าธรรมเนียมใบอนุญาตตาม ๕.๑ และ ๕.๒ต้องบวกด้วยภาษีเก็บเพิ่มเพื่อกรุงเทพมหานครและองค์การปกครองส่วนท้องถิ่นอีกร้อยละ๑๐ ของค่าธรรมเนียม๕.๓ ค่าธรรมเนียมใบอนุญาตขายยาสูบประเภทที่ ๓(ขายปลีกบุหรี่ซิกาแรตที่ผลิตในประเทศและต่างประเทศ)(๑) สำหรับการขายปลีกบุหรี่ซิกาแรตที่ผลิตในประเทศฉบับละ ๒๐ บาท(๒)สำหรับการขายปลีกบุหรี่ซิกาแรตที่ผลิตในต่างประเทศ ฉบับละ ๒๐ บาท๕.๔ ค่าธรรมเนียมใบอนุญาตขายไพ่ประเภทขายปลีกปีละ ๒๐ บาทประกาศณ วันที่ ๑๘ กันยายน พ.ศ. ๒๕๕๐วิสุทธิ์ศรีสุพรรณอธิบดีกรมสรรพสามิตประกาศกรมสรรพสามิตเรื่อง การออกใบอนุญาตขายสุรา ยาสูบ และไพ่ ประจำปี พ.ศ. ๒๕๕๑ (ฉบับที่ ๒)[๓]วฤษาย์/ผู้จัดทำ๒๘ตุลาคม ๒๕๕๒[๑]ราชกิจจานุเบกษา เล่ม ๑๒๔/ตอนที่ ๙๒ ง/หน้า ๖๒/๑ พฤศจิกายน ๒๕๕๐[๒]ข้อ ๒.๓ เพิ่มโดยประกาศกรมสรรพสามิต เรื่อง การออกใบอนุญาตขายสุรา ยาสูบ และไพ่ประจำปี พ.ศ. ๒๕๕๑ (ฉบับที่ ๒)[๓]ราชกิจจานุเบกษา เล่ม ๑๒๕/ตอนพิเศษที่ ๑๖ ง/หน้า ๑๐/๒๓ มกราคม ๒๕๕๑